Visita nun hotel

**Visita nun hotel** é o episodio 2 da tempada 1 da serie *Cousas de Irmás* e o episodio 2 en total. Estreouse o 14 de decembro do 2014.

## Argumento

O episodio empeza na escola Traball, onde Karla se atopa con Kimberly e dille: “Conseguino, aceptáronme: veño convosco”. As dúas mozas soben co ascensor ata a súa aula, a g, e resulta que farán unha excursión. A profesora informa as mozas que irán ao edificio xemelgo da escola, o hotel Kasa Tot, e reuniranse con outras catro aulas do seu ano: f, h, i e §. Os alumnos xúntanse e a profesora informa que teñen que coller o ascensor para ir aos STK. Ao nomear “STK”, Kimberly lembra o comunicador da Frota Estelar da Federación e pono no seu peito, e di a Karla para poñelo tamén.

As mozas van ao ascensor da escola. A profesora di que toda a clase f e os primeiros 20 alumnos da clase g irán ao primeiro ascensor, o vermello. O resto aos outros dous ascensores. Pero no ascensor non caben todos, e dividiranse en dous. Karla quere ser a primeira, e Kimberly vai con ela. O ascensor baixa ata o piso dos STK, e teñen que esperar o resto de alumnos. Cando todos están na estación Traball, a profesora informa os alumnos que irán nun tren especial e exclusivo para escolares. Pasa un tren, pero non é o escolar e non o collen.

Cando chega o tren especial escolar, os alumnos soben neste tren, que irá ata a estación de Tot directamente, sen parar en ningunha outra estación para que poidan chegar máis rápido. Dentro do tren, a profesora verifica se todos os alumnos están nos vagóns, e pregunta se todos son da súa aula de sétimo de primaria. Karla di que ela é doutro curso, e a profesora di que o sabe e que ela é especial, e dille que pode facer preguntas e outras cousas na excursión cando quixer, xa que será unha máis. Karla está moi contenta, e Kimberly dille que ela sempre consegue todo o que se propón e non sabe como o consegue. O tren chega á estación Tot, e os alumnos baixan do tren.

Os alumnos collen os ascensores que hai na estación para ir ao hotel Kasa Tot, seguindo os mesmos grupos que antes. Cando todos están no piso da entrada do hotel, preséntase aos alumnos Jordy Kúdigy, o responsable do hotel. Jordy olla os comunicadores de Kimberly e Karla, e sorpréndese. Entón pregúntalles de onde conseguiron os comunicadores, e Kimberly responde que o almirante da Terra llelos deu cando foron á inauguración da nova nave da FEF. Jordy di que tamén estaba pero cos oficiais da FEF, e entón revela que el tamén é un oficial da FEF que á vez traballa no hotel. As raparigas quedan sorprendidas.

Jordy empeza a falar a Kimberly e a Karla sobre a FEF, e Kimberly pregunta: “O teu traballo é difícil?”. Jordy responde que o é dependendo como se considere. Entón Jordy pregúntalles ás raparigas se desexarían apuntarse á FEF, e Karla di: “É divertido?” e Jordy responde: “Non moito, pero nós axudamos a xente, e ademais podedes coñecer outros planetas, como a Terra”. Entón Kimberly pregunta a Jordy se coñece a Terra, e el di que estivo alí unha vez. As raparigas din que non estiveron na Terra nunca, pero gustaríalles ir. Jordy di que precisan de moitas cousas para conseguir ir á Terra, e tamén di que un oficial da FEF ten máis posibilidades. As raparigas din que de momento prefiren quedar como simples cidadás.

A profesora pregunta a Jordy por que estaba a falar con Kimberly e Karla, e se é que as coñece. Jordy di que estaban a falar do hotel, e nada máis. Entón Jordy empeza a visita, e di que visitarán o hotel en equipos. As dúas raparigas están no primeiro equipo, e serán as primeiras que visitarán o hotel. A visita empeza, e Jordy explica que polo hotel pasa unha rúa polo décimo piso, como na escola Traball, pero na escola pasan dúas rúas e no hotel pasa só unha. Tamén explica que hai 28 pisos subterráneos, onde os 24 máis profundos son aparcadoiros para coches e os outros están as estacións de metro e STK, a parada de tranvía e un piso de trasteiro.

Jordy explica que o hotel está na zona máis antiga da cidade, e varias rúas quedan cortadas polo edificio (a diferenza da escola). O equipo diríxese aos ascensores, e irán ao piso 10. Jordy di en voz baixa ás raparigas que o almirante 19 ten habitacións reservadas no piso 14 para que cando estiver en Teremedó, poderá quedar. Kimberly pregunta como un humano ten habitacións en Teremedó, e Jordy respóndelle que en realidade o almirante e a súa noiva son teremedosianos que viven na Terra como humanos. Logo Jordy di ao equipo que o piso 10 en realidade sería o 11, pero a rúa que pasa polo piso 10 non conta como piso e o 9 está dous pisos máis abaixo.

Jordy leva o equipo ao restaurante do piso 10, e di que cada dez pisos hai un restaurante para todos os pisos desa decena. Daquela o equipo sae do restaurante e Jordy di que no tellado do edificio hai un aparello que utilizan para colocar os mortos e lanzalos ao espazo, e para iso traen o morto ao tellado da Kasa Tot, fan o funeral e lanzan o corpo nunha caixa cara ao espazo. Jordy di que irán ver ese aparello, e o equipo sobe co ascensor ata o piso 110, o máis alto do edificio, que en realidade é o tellado. As raparigas observan a cidade desde o tellado e quedan asombradas polas vistas da cidade e o mar Mederrà. Jordy ensina o aparello aos alumnos.

Jordy ve que Kimberly e Karla están a ollar a cidade desde o bordo do tellado, e propón ás raparigas ir ata un piso máis alto. Kimberly pregunta: “Tedes un piso máis alto? Se isto é o tellado do edificio!” e Jordy dilles que se quixeren ver a cidade, teñen que ir ao ascensor de novo. As raparigas acompáñanlle, e o tres entran no edificio. Jordy pulsa o botón “111”, e o ascensor empeza a saír do seu tubo e empeza a subir coma se estivese a despegar. Karla di: “Olla, os alumnos!” mentres está a observar os alumnos desde arriba. O ascensor chega ás nubes, e atopan unha plataforma onde o ascensor se para. Jordy di: “Un pouco máis arriba está o final da atmosfera do planeta, e está o espazo”.

As raparigas e Jordy saen do edificio, ponse na plataforma e observan a superficie desde arriba, pódese ver todo o país Ketalània. Jordy pregúntalles se lles gusta o que están a ver, e Karla di: “Nunca vin unha cousa igual de bonita”. Jordy di que a Terra non ten todas estas cousas, porque a súa tecnoloxía non está tan avanzada. E logo di que teñen que volver cos demais. As raparigas e Jordy entran no ascensor e baixan cos demais alumnos. A visita do seu equipo xa rematou, e entón a profesora di que se quixeren poderán volver ás súas casas. Jordy di que ten que guiar o seguinte equipo, e vaise. As raparigas saen da Kasa Tot, e observan o edificio desde abaixo. Kimberly di: “Hai un momento estabamos alí arriba”.

As raparigas van ao parque de Bàrcinon, e sentan nun banco. Karla di: “Estás a pensar o mesmo? Porque tes que pensar o mesmo”. Kimberly di: “Si, a Terra, verdade?” e Karla sorrí. Kimberly di: “Para ir á Terra, precisamos de moitas cousas e un bo plan, xa que non nos permiten ir sen un motivo especial”. Karla di: “Ti es boa en facer algún tipo de trampas…” e Kimberly sorrí. Logo Kimberly di que agora teñen que pensar na escola, e xa pensarán en ir á Terra máis tarde. Por agora, limitaranse en ser “simples cidadás”, como dixeron a Jordy fai un momento. O episodio remata coas raparigas sentadas nun banco do parque de Bàrcinon, descansando.